pythainlp/thaigov-v2-corpus-22032023 huggingface dataset:
วันพฤหัสบดีที่ 3 ธันวาคม 2563
เลขานุการรัฐมนตรีกระทรวงยุติธรรม เข้าตรวจเยี่ยมเรือนจำกลางเชียงราย และเรือนจำชั่วคราวดอยฮาง จังหวัดเชียงราย พร้อมให้คำแนะนำเพื่อดูแลคุณภาพชีวิตของผู้ต้องขัง
เลขานุการรัฐมนตรีกระทรวงยุติธรรม เข้าตรวจเยี่ยมเรือนจำกลางเชียงราย และเรือนจำชั่วคราวดอยฮาง จังหวัดเชียงราย พร้อมให้คำแนะนำเพื่อดูแลคุณภาพชีวิตของผู้ต้องขัง
ในวันพุธที่ ๒ ธันวาคม ๒๕๖๓ ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม พร้อมคณะ ได้เดินทางเข้าตรวจเยี่ยมเรือนจำกลางเชียงราย และเรือนจำชั่วคราวดอยฮาง จังหวัดเชียงราย เพื่อดูสภาพความเป็นอยู่และคุณภาพชีวิตของผู้ต้องขัง โดยได้แจ้งนโยบายของนายสมศักดิ์ เทพสุทิน รัฐมนตรีว่าการกระทรวงยุติธรรม พร้อมให้คำแนะนำในเรื่องการดูแลคุณภาพชีวิตของผู้ต้องขัง การรักษาพยาบาลให้ถูกสุขลักษณะ การบริหารจัดการเพื่อลดความแออัดภายในเรือนจำ และการฝึกวิชาชีพ รวมทั้งได้พูดให้กำลังใจเจ้าหน้าที่ในการปฏิบัติหน้าที่และผู้ต้องขังเพื่อเตรียมความพร้อมในการกลับสู่สังคมต่อไป
วันพฤหัสบดีที่ 3 ธันวาคม 2563
“กบข. คว้ารางวัลรัฐบาลดิจิทัล 2 ปีซ้อน”
กบข.รับรางวัล “รัฐบาลดิจิทัล” เป็นปีที่ 2 จากพลเอกประยุทธ์ จันทร์โอชา นายกรัฐมนตรี ในงานมอบรางวัล Digital Government Awards 2020 จัดโดย สำนักงานพัฒนารัฐบาลดิจิทัล (องค์การมหาชน) ซึ่ง กบข. เป็น 1 ใน 10 หน่วยงานระดับกรมที่ได้รับรางวัลรัฐบาลดิจิทัล
ดร.ศรีกัญญา ยาทิพย์ เลขาธิการคณะกรรมการกองทุนบำเหน็จบำนาญข้าราชการ (กบข.) เข้ารับรางวัล “รัฐบาลดิจิทัล” เป็นปีที่ 2 จากพลเอกประยุทธ์ จันทร์โอชา นายกรัฐมนตรี ในงานมอบรางวัล Digital Government Awards 2020 จัดโดย สำนักงานพัฒนารัฐบาลดิจิทัล (องค์การมหาชน) ซึ่ง กบข. เป็น 1 ใน 10 หน่วยงานระดับกรมที่ได้รับรางวัลรัฐบาลดิจิทัล จาก 1,928 หน่วยงานทั่วประเทศที่เข้ารับการสำรวจ
ความสำเร็จในครั้งนี้สะท้อนให้เห็นถึงความมุ่งมั่นในการพัฒนาระบบให้บริการสมาชิก กบข. อย่างต่อเนื่อง เพื่ออำนวยความสะดวกสมาชิกในการเข้าใช้บริการผ่านแพลตฟอร์มที่หลากหลาย พร้อมทั้งเพิ่มประสิทธิภาพการบริหารจัดการภายใน โดยนำเทคโนโลยีดิจิทัลด้านกระบวนการอัตโนมัติเข้ามาบูรณาการ เพื่อช่วยลดขั้นตอนการทำงานและขยายแพลตฟอร์มในการทำงานออนไลน์ นอกจากนี้ยังปรับปรุงการดำเนินงานเกี่ยวกับข้อมูลสมาชิกให้สอดคล้องตามหลักธรรมาภิบาลข้อมูลภาครัฐ ควบคู่ไปกับการกำกับดูแลคุ้มครองข้อมูลส่วนบุคคลและรักษาความปลอดภัยทางไซเบอร์ ทั้งยังมุ่งมั่นพัฒนาระบบงานสารสนเทศเพื่อรองรับการต่อยอดนำเทคโนโลยีดิจิทัลเข้ามาปรับใช้ในกระบวนการทำงานต่อไปในอนาคต ทั้งนี้ พิธีมอบรางวัลดังกล่าวจัดขึ้น ณ สโมสรทหารบก เมื่อวันที่ 3 ธันวาคม 2563
เกี่ยวกับ กบข. กองทุนบำเหน็จบำนาญข้าราชการ (กบข.) จัดตั้งขึ้นตาม พ.ร.บ. กองทุนบำเหน็จบำนาญข้าราชการ พ.ศ. 2539 เพื่อเป็นหลักประกันการจ่ายบำเหน็จบำนาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กำหนดนโยบาย ปัจจุบัน กบข. มีสมาชิกประมาณ 1.1 ล้านคน มีมูลค่าสินทรัพย์สุทธิประมาณ 1.02 ล้านล้านบาท (ข้อมูล ณ 30 พ.ย.. 2563)
สอบถามข้อมูลเพิ่มเติมสำหรับสื่อมวลชน :
ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , raviwan@gpf.or.th
วันพฤหัสบดีที่ 3 ธันวาคม 2563
กระทรวง​ทรวงยุติธรรม​ ร่วมจัดนิทรรศการ​ ความสุขที่พ่อให้​ เนื่องในวันพ่อแห่งชาติ ๕ ธันวาคม ประจำปี​ พ.ศ.​ ๒๕๖๓
กระทรวง​ทรวงยุติธรรม​ ร่วมจัดนิทรรศการ​ ความสุขที่พ่อให้​ เนื่องในวันพ่อแห่งชาติ ๕ ธันวาคม ประจำปี​ พ.ศ.​ ๒๕๖๓
ใน​วันอังคาร​ที่​ ๑​ ธันวาคม​ ๒๕๖๓​ กระทรวง​ทรวงยุติธรรม​ ร่วมจัดนิทรรศการ​ ความสุขที่พ่อให้​ เนื่องในวันพ่อแห่งชาติ ๕ ธันวาคม ประจำปี​ พ.ศ.​ ๒๕๖๓​ ณ​ ถนนสนามไชย​ เขตพระนคร​ กรุงเทพฯ​ เพื่อเป็นการน้อมรำลึกในพระมหากรุณาธิคุณและสืบสานพระราชปณิธานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
โดยกระทรวง​ยุติธรรม​นําเสนอนิทรรศการที่เกี่ยวข้องกับผู้ที่พลาดพลั้งและได้เข้าสู่กระบวนการ​ยุติธรรม​ สามารถพลิกฟื้นคืนสู่ชีวิตใหม่ใต้ร่มพระบารมี​
ทั้งนี้​ ในเวลา ๑๖.๐๐ น. นายธีรภัทร ประยูรสิทธิ ปลัดสำนักนายกรัฐมนตรีได้นำคณะสื่อมวลชนเช้าชมกิจกรรมดังกล่าว​ ณ​ บูธกระทรวงยุติธรรม​ ด้วย
สำหรับ​กิจกรรมดังกล่าวกำหนดจัดขึ้นในระหว่างวันที่ ๑ - ๖ ธันวาคม ๒๕๖๓​ เวลา​ ๑๐.๐๐​ -​ ๒๑.๐๐​ น.​ ณ ท้องสนามหลวง บริเวณลานหน้ากระทรวงกลาโหม ถนนสนามไชย สวนสราญรมย์ และมิวเซียมสยาม
วันพฤหัสบดีที่ 3 ธันวาคม 2563
รมว.วธ.เข้าร่วมงานการจัดแสดงนิทรรศการภาพวาดฝีพระหัตถ์ และงาน Gala Dinner เฉลิมพระเกียรติ
รมว.วธ.เข้าร่วมงานการจัดแสดงนิทรรศการภาพวาดฝีพระหัตถ์ และงาน Gala Dinner เฉลิมพระเกียรติ
วันที่ ๒ ธันวาคม ๒๕๖๓ เวลา ๑๗.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เข้าร่วมงานการจัดแสดงนิทรรศการภาพวาดฝีพระหัตถ์ และงาน Gala Dinner เฉลิมพระเกียรติ และถวายพระพรชัยมงคล น้อมเกล้าฯ แสดงความยินดี ในโอกาส ศาสตราจารย์ ดร.สมเด็จพระเจ้าน้องนางเธอเจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทรงรับพระราชทานปริญญาปรัชญาดุษฎีบัณฑิต สาขาวิชาทัศนศิลป์ คณะจิตรกรรมประติมากรรม และภาพพิมพ์ มหาวิทยาลัยศิลปากร โดยมี น.ส.วิมลลักษณ์ ชูชาติ ผู้อำนวยการสำนักงานศิลปวัฒนธรรมร่วมสมัย ผู้แทนหน่วยงานภาครัฐ เอกชน และแขกผู้มีเกียรติ เข้าร่วม ณ ห้องวายุภักษ์แกรนด์บอลรูม ชั้น ๔ โรงแรมเซนทารา ศูนย์ราชการแจ้งวัฒนะ กรุงเทพฯ
วันพฤหัสบดีที่ 3 ธันวาคม 2563
ดีอีเอส ติวเข้มจัดหลักสูตร เทคนิคการเขียนหนังสือราชการ-รายงานการประชุมอย่างมีประสิทธิภาพ
ดีอีเอส ติวเข้มจัดหลักสูตร เทคนิคการเขียนหนังสือราชการ-รายงานการประชุมอย่างมีประสิทธิภาพ
เมื่อวันที่ 3 ธันวาคม 2563 นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม เป็นประธานการเปิดโครงการฝึกอบรมหลักสูตร เทคนิคการเขียนหนังสือราชการ และการเขียนรายงานการประชุมอย่างมีประสิทธิภาพ โดยมีข้าราชการ พนักงานราชการ และผู้เกี่ยวข้อง จากสำนักงานปลัดกระทรวงดิจิทัลฯ จำนวน 55 เข้าร่วม โดยจัดอบรมระหว่างวันที่ 3-4 ธันวาคม 2563 ณ ห้องประชุม 803 ชั้น 8 สำนักงานปลัดกระทรวงดิจิทัลเพื่อเศรษฐกิจและสังคม สำหรับหัวข้อสำคัญได้แก่ หลักการและสาระสำคัญของระเบียบสำนักนายกรัฐมนตรีว่าด้วยงานสารบรรณและหลักสำคัญในการเขียนหนังสือราชการ และการฝึกปฏิบัติการเขียนหนังสือราชการประเภทต่างๆ รวมทั้งความสำคัญและรูปแบบการประชุม บทบาทผู้เข้าร่วมประชุม หลักการจดบันทึกรายงานการประชุม และการฝึกปฏิบัติการจดบันทึกรายงานการประชุม
*******************
วันพฤหัสบดีที่ 3 ธันวาคม 2563
นรม.สั่ง การ รมต.นร ลงพื้นที่เร่งสำรวจความเสียหาย ตรวจเยี่ยมให้กำลังใจ นำความห่วงใยจากรัฐบาลมอบให้ผู้ประสบภัยน้ำท่วมภาคใต้ ยืนยันรัฐบาลพร้อมให้ความช่วยเหลืออย่างเต็มที่
นรม.สั่ง การ รมต.นร ลงพื้นที่เร่งสำรวจความเสียหาย ตรวจเยี่ยมให้กำลังใจ นำความห่วงใยจากรัฐบาลมอบให้ผู้ประสบภัยน้ำท่วมภาคใต้ ยืนยันรัฐบาลพร้อมให้ความช่วยเหลืออย่างเต็มที่
วันนี้ (3 ธันวาคม 2563) นายอนุชา นาคาศัย รัฐมนตรีประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยพี่น้องประชาชนที่ได้รับผลกระทบจากสถานการณ์น้ำท่วมในพื้นที่ 5 จังหวัดในพื้นที่ภาคใต้ที่ประสบภัยน้ำท่วมฉับพลัน ได้แก่ จังหวัดนครศรีธรรมราช พัทลุง สงขลา นราธิวาส และจังหวัดสุราษฎร์ธานี โดยสั่งการให้ส่วนราชการในพื้นที่ติดตามสถานการณ์อย่างต่อเนื่อง กำชับให้เร่งช่วยเหลือประชาชนขนย้ายสิ่งของขึ้นที่สูง พร้อมทั้งแจ้งให้อำเภอและองค์กรปกครองส่วนท้องถิ่นเตรียมพร้อมบรรเทาความเดือดร้อน อพยพประชาชนไปยังที่ปลอดภัย และขอให้พี่น้องประชาชนติดตามการแจ้งเตือน รวมถึงข่าวสารจากทางราชการอย่างใกล้ชิด พร้อมกันนี้ นายกรัฐมนตรีได้มอบหมายให้ตนเองลงพื้นที่เพื่อสำรวจความเสียหาย ตรวจเยี่ยมให้กำลังใจ พร้อมนำความห่วงใยจากรัฐบาลไปมอบให้กับประชาชน
รัฐมนตรีประจำสำนักนายกรัฐมนตรียืนยัน รัฐบาลพร้อมให้ความช่วยเหลือประชาชนอย่างเต็มที่ ไม่ว่าจะอยู่ในภูมิภาคไหน เชื่อว่าความรักความสามัคคีของคนไทยจะช่วยให้ทุกคนปลอดภัย และก้าวผ่านสถานการณ์ไปด้วยกัน
-------------------------------------------
วันพฤหัสบดีที่ 3 ธันวาคม 2563
รองปลัดกระทรวงเกษตรและสหกรณ์ ร่วมพิธีเปิดงานมหกรรม "ภูมิพลังแผ่นดิน"
​นายประยูร อินสกุล รองปลัดกระทรวงเกษตรและสหกรณ์ ร่วมพิธีเปิดงานมหกรรม "ภูมิพลังแผ่นดิน"
วันพฤหัสบดีที่ 3 ธันวาคม 2563 นายประยูร อินสกุล รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ (ดร.ทองเปลว กองจันทร์) ร่วมพิธีเปิดงานมหกรรม "ภูมิพลังแผ่นดิน" ซึ่งจัดขึ้นโดยสำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว ระหว่างวันที่ 3-6 ธันวาคม 2563 ณ พิพิธภัณฑ์การเกษตรเฉลิมพระเกียติพระบาทสมเด็จพระเจ้าอยู่หัว จังหวัดปทุมธานี โดยมีวัตถุประสงค์เพื่อน้อมรำลึกถึงพระมหากรุณาธิคุณ และพระอัจฉริยภาพ ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ด้านการจัดการดินและร่วมเป็นส่วนหนึ่งในกิจกรรมวันดินโลก 5 ธันวาคมของทุกปี รวมทั้งเผยแพร่และถ่ายทอดองค์ความรู้เกษตรเศรษฐกิจพอเพียง ผ่านนิทรรศการพิเศษ การอบรมวิชาของแผ่นดิน อบรมเชิงปฏิบัติการ ตลาดนัดองค์ความรู้เกษตรเศรษฐกิจพอเพียง และกิจกรรมต่างๆ แก่ผู้เข้ามาร่วมงาน
วันพฤหัสบดีที่ 3 ธันวาคม 2563
“ดีอีเอส” หารือแผนดำเนินงาน “กิจกรรม 5 ส ประจำปี 2564
“ดีอีเอส” หารือแผนดำเนินงาน “กิจกรรม 5 ส ประจำปี 2564
เมื่อวันที่ 3 ธันวาคม 2563 นางคนึงนิจ คชศิลา ผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานการประชุมคณะกรรมการบริหารกิจกรรม 5 ส ครั้งที่ 1/2564 โดยมีวาระเพื่อทราบ เรื่องโครงการ “กิจกรรม 5 ส สำนักงานปลัดกระทรวงดิจิทัลเพื่อเศรษกิจและสังคม ประจำปี 2564” ซึ่งกระทรวงฯดำเนินกิจกรรมดังกล่าวมาตั้งแต่ปี 2560 ทั้งนี้เพื่อให้สถานที่ทำงานมีความเป็นระเบียบเรียบร้อยมากขึ้น เพื่อให้บุคลากรทุกระดับได้มีส่วนร่วม รวมทั้งปลูกฝังให้เจ้าหน้าที่ให้มีจิตสำนึก ทัศนคติและมีวินัยมากขึ้น และนำกิจกรรม 5 ส มาเป็นพื้นฐานในการพัฒนาคุณภาพงานทุกระบบงานของบุคลากร ณ ห้องประชุม 802 ชั้น 8 สำนักงานปลัดกระทรวงดิจิทัลเพื่อเศรษฐกิจและสังคม
***************
วันพฤหัสบดีที่ 3 ธันวาคม 2563
สธ. รับมอบที่ราชพัสดุ “ยกระดับการท่องเที่ยวเชิงสุขภาพจังหวัดภูเก็ต สู่เมืองท่องเที่ยวเชิงสุขภาพระดับโลก
กระทรวงสาธารณสุข รับมอบหนังสืออนุญาตให้ใช้ที่ราชพัสดุจากกระทรวงการคลัง จัดทำโครงการ “ยกระดับการท่องเที่ยวเชิงสุขภาพจังหวัดภูเก็ต สู่เมืองท่องเที่ยวเชิงสุขภาพระดับโลก”  ให้โรงพยาบาลวชิระภูเก็ตจัดสร้างศูนย์บริการทางการแพทย์และสาธารณสุข ระดับนานาชาติค
กระทรวงสาธารณสุข รับมอบหนังสืออนุญาตให้ใช้ที่ราชพัสดุจากกระทรวงการคลัง จัดทำโครงการ “ยกระดับการท่องเที่ยวเชิงสุขภาพจังหวัดภูเก็ต สู่เมืองท่องเที่ยวเชิงสุขภาพระดับโลก” ให้โรงพยาบาลวชิระภูเก็ตจัดสร้างศูนย์บริการทางการแพทย์และสาธารณสุข ระดับนานาชาติครบวงจร, ศูนย์อภิบาลสุขภาพผู้ป่วยสูงอายุนานาชาติ, ศูนย์ใจรักษ์ และจัดสร้างศูนย์เวชศาสตร์ฟื้นฟูครบวงจร
บ่ายวันนี้ (3 ธันวาคม2563) ที่ห้องประชุมวายุภักษ์ 4 กระทรวงการคลัง กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์เกียรติภูมิ วงศ์รจิต ปลัดกระทรวงสาธารณสุข รับมอบหนังสืออนุญาตให้ใช้ที่ราชพัสดุ แปลงหมายเลขทะเบียนที่ ภก 153 (บางส่วน) ตำบลไม้ขาว อำเภอถลาง จังหวัดภูเก็ต เนื้อที่ประมาณ 141-2-64 ไร่ จากกรมธนารักษ์ กระทรวงการคลัง โดยมีพลเอก ประวิตร วงษ์สุวรรณ รองนายกรัฐมนตรี เป็นประธานในพิธี
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า กระทรวงสาธารณสุข ได้ร่วมกับจังหวัดภูเก็ต จัดทำโครงการ “ยกระดับการท่องเที่ยวเชิงสุขภาพจังหวัดภูเก็ต สู่เมืองท่องเที่ยวเชิงสุขภาพระดับโลก โดยขอใช้พื้นที่ราชพัสดุ ของกรมธนารักษ์ กระทรวงการคลัง เพื่อมอบให้โรงพยาบาลวชิระภูเก็ตดำเนินโครงการจัดสร้างศูนย์บริการทางการแพทย์และสาธารณสุข ระดับนานาชาติครบวงจร (International Health Plaza) จัดสร้างศูนย์อภิบาลสุขภาพผู้ป่วยสูงอายุนานาชาติ (Premium Long Term Care) จัดสร้างศูนย์ใจรักษ์ (Hospice Care) และจัดสร้างศูนย์เวชศาสตร์ฟื้นฟูครบวงจร (Rehabilitation Center) ภายใต้กรอบนโยบายการฟื้นฟูเศรษฐกิจและสังคมของประเทศ เพื่อเป็นการกระตุ้นมูลค่าทางเศรษฐกิจของจังหวัดภูเก็ตและประเทศ อำนวยความสะดวกประชาชนในพื้นที่และนักท่องเที่ยวเข้าถึงบริการสุขภาพที่ได้มาตรฐาน ให้บริการครบวงจร วิสาหกิจชุมชนเข้ามาจำหน่ายผลิตภัณฑ์ท้องถิ่น ประชาชนในพื้นที่ได้รับการจ้างงานเพิ่มขึ้น กระจายรายได้สู่ชุมชน เป็นต้นแบบการท่องเที่ยวเชิงสุขภาพสู่ภูมิภาคอื่นๆ
ดร.สาธิตกล่าวต่อว่า โครงการนี้ ได้ผ่านการทำประชาพิจารณ์ ศึกษาความเป็นไปได้ (Feasibility Study) และนำเสนอในวาระการประชุมคณะรัฐมนตรีสัญจรที่จังหวัดภูเก็ต เมื่อวันที่ 2-3 พฤศจิกายน 2563 ซึ่งคณะรัฐมนตรีมีมติเห็นด้วยในหลักการเพื่อรองรับการท่องเที่ยวคุณภาพตามวิถีใหม่ (New Normal) และมอบให้กระทรวงสาธารณสุขบรรจุไว้ในแผนปฏิบัติการประจำปี มอบให้สำนักงานสภาพัฒนาการเศรษฐกิจและสังคมแห่งชาติ พิจารณาศึกษาและให้การสนับสนุนงบประมาณในการดำเนินการต่อไป โดยใช้เวลาก่อสร้าง 2 ปี จากนั้นในเฟสที่ 2 จะจัดตั้งสถาบันบำราศนราดูรสาขาภาคใต้ ศูนย์รังสีรักษามะเร็ง เวชศาสตร์เขตร้อน ซึ่งจะทำให้ประชาชนในพื้นที่เข้าถึงบริการที่ใช้เทคโนโลยีระดับสูงเพิ่มมากขึ้น
************************************** 3 ธันวาคม 2563
***********************************************************
วันศุกร์ที่ 4 ธันวาคม 2563
มท.1 สั่งระดมความช่วยเหลือผู้ประสบอุทกภัยภาคใต้ เน้นย้ำปรับแผนการช่วยเหลือให้เหมาะสมกับพื้นที่
มท.1 สั่งระดมความช่วยเหลือผู้ประสบอุทกภัยภาคใต้ เน้นย้ำปรับแผนการช่วยเหลือให้เหมาะสมกับพื้นที่
วันนี้ (3 ธ.ค. 63) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า พลเอก ประยุทธ์ จันทร์โอชา นายกรัฐมนตรี มีความห่วงใยพี่น้องประชาชนในพื้นที่จังหวัดภาคใต้ที่ประสบสถานการณ์อุทกภัย โดยได้มอบหมายให้กระทรวงมหาดไทยเร่งติดตามสถานการณ์และให้ความช่วยเหลือประชาชนโดยเร็วที่สุด
พลเอก อนุพงษ์ เผ่าจินดา กล่าวว่า ได้สั่งการให้ นายฉัตรชัย พรหมเลิศ ปลัดกระทรวงมหาดไทย พร้อมด้วยนายบุญธรรม เลิศสุขีเกษม อธิบดีกรมป้องกันและบรรเทาสาธารณภัย เรียกประชุมด่วนกองอำนวยการป้องกันและบรรเทาสาธารณภัยกลางเพื่อติดตามสถานการณ์อุทกภัยในพื้นที่ภาคใต้และแนวทางการให้ความช่วยเหลือประชาชนผู้ประสบภัยร่วมกับกองอำนวยการป้องกันและบรรเทาสาธารณภัยจังหวัด โดยให้พิจารณาถึงรายละเอียดลักษณะการเกิดสถานการณ์ของแต่ละพื้นที่ พร้อมปรับแผนการใช้เครื่องมือ เครื่องจักรกลสาธารณภัย และชุดเจ้าหน้าที่ อาทิ เรือท้องแบน รถเคลื่อนย้ายผู้ประสบภัย ไฟส่องสว่าง ให้เหมาะสมกับพื้นที่ และเร่งแจกจ่ายถุงยังชีพเพื่อบรรเทาความเดือดร้อนประชาชนอย่างทั่วถึง
พลเอก อนุพงษ์ เผ่าจินดา กล่าวต่อว่า ในขณะนี้ สถานการณ์อุทกภัยในพื้นที่จังหวัดตรังและนครศรีธรรมราชยังคงมีความรุนแรง เนื่องจากมีปริมาณน้ำไหลเข้าพื้นที่อย่างต่อเนื่อง ซึ่งเจ้าหน้าที่ทุกฝ่ายได้เข้าช่วยเหลือประชาชนครบทุกพื้นที่แล้ว และเน้นย้ำให้มีการตรวจสอบซ้ำในทุกพื้นที่ ทั้งนี้ หากพี่น้องประชาชนที่ได้รับความเดือดร้อนจากสถานการณ์อุทกภัยในพื้นที่ต้องการขอรับความช่วยเหลือสามารถติดต่อเจ้าหน้าที่ฝ่ายปกครองและเจ้าหน้าที่ท้องถิ่นในทุกพื้นที่ได้ทันทีเพื่อประสานการช่วยเหลือโดยเร่งด่วนต่อไป
วันพฤหัสบดีที่ 3 ธันวาคม 2563
กระทรวงยุติธรรมประชุมคณะทำงานกำกับทิศทางและติดตามประเมินผลการดำเนินงานปรับปรุงภาพลักษณ์สินค้าและเพิ่มช่องทางในการจำหน่ายสินค้าผลิตภัณฑ์ของผู้กระทำผิดผ่านช่องทางออนไลน์ ครั้งที่ ๔/
กระทรวงยุติธรรมประชุมคณะทำงานกำกับทิศทางและติดตามประเมินผลการดำเนินงานปรับปรุงภาพลักษณ์สินค้าและเพิ่มช่องทางในการจำหน่ายสินค้าผลิตภัณฑ์ของผู้กระทำผิดผ่านช่องทางออนไลน์ ครั้งที่ ๔/๒๕๖๓
ในวันพฤหัสบดีที่ ๓ ธันวาคม ๒๕๖๓ เวลา ๑๓.๓๐ น. ณ ห้องประชุมอธิบดีกรมราชทัณฑ์ ชั้น ๒ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะทำงานกำกับทิศทางและติดตามประเมินผลการดำเนินงานปรับปรุงภาพลักษณ์สินค้าและเพิ่มช่องทางในการจำหน่ายสินค้าผลิตภัณฑ์ของผู้กระทำผิด ผ่านช่องทางออนไลน์ ครั้งที่ ๔/๒๕๖๓ในระบบประชุมทางไกลผ่านจอภาพ (Video Conference) เพื่อพิจารณาความคืบหน้าแนวทางการดำเนินงานโครงการสำรวจความเป็นไปได้ในการจัดจำหน่ายผลิตภัณฑ์ผู้ต้องขังบนเว็บสื่อกลางการจัดจำหน่ายสินค้าออนไลน์ (e-marketplace) โดยมี นายนิยม เติมศรีสุข รองปลัดกระทรวงยุติธรรม คณะทำงานฯ และผู้ที่เกี่ยวข้องเข้าร่วมฯ
โดย ที่ประชุมได้รับทราบ คำสั่งสำนักงานปลัดกระทรวงยุติธรรม ที่ ๑๔๘๔/๒๕๖๓ ลงวันที่ ๒๗ พฤศจิกายน ๒๕๖๓ เรื่อง แต่งตั้งคณะทำงานกำกับทิศทางและติดตามประเมินผลการดำเนินงานปรับปรุงภาพลักษณ์สินค้าและเพิ่มช่องทางในการจำหน่ายสินค้าผลิตภัณฑ์ของผู้กระทำผิดผ่านช่องทางออนไลน์ โดยมีปลัดกระทรวงยุติธรรมเป็นประธาน และได้ติดตามประเด็นการผลิตและคัดเลือกผลิตภัณฑ์ฝีมือผู้ต้องขัง กรมราชทัณฑ์ สำหรับจำหน่ายผ่านทางตลาดสินค้าออนไลน์ ทั้งนี้ ประชาชนผู้สนใจสามารถสั่งซื้อผลิตภัณฑ์ผู้ต้องขัง ผ่านทางตลาดออนไลน์ Shopee ภายใต้ชื่อ วันสุข (Wansook)
วันพฤหัสบดีที่ 3 ธันวาคม 2563
ประชุมคณะกรรมการอ้อยและน้ำตาลทราย ครั้งที่ 14/2563"
รองปลัดเกษตรฯ “อำพันธุ์” ประชุมคณะกรรมการอ้อยและน้ำตาลทราย ครั้งที่ 14/2563"
นายอำพันธุ์ เวฬุตันติ รองปลัดกระทรวงเกษตรและสหกรณ์ เข้าร่วมการประชุมคณะกรรมการอ้อยและน้ำตาลทราย ครั้งที่ 14/2563 ในฐานะกรรมการ (ผู้แทนกระทรวงเกษตรและสหกรณ์) โดยมี นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธาน ณ ห้องประชุม ชั้น 1 สำนักงานคณะกรรมการอ้อยและน้ำตาลทราย ซึ่งที่ประชุมได้มีการหารือและพิจารณาในประเด็นต่าง ๆ ดังนี้ 1) การกำหนดราคาจำหน่ายน้ำตาลทรายภายในราชอาณาจักร ประจำฤดูกาลผลิตปี 2563/2564 ตามประกาศ กอน. เรื่องหลักเกณฑ์และวิธีการในการกำหนดราคาจำหน่ายน้ำตาลทรายภายในราชอาณาจักร พ.ศ. 2562 2) หลักเกณฑ์การจัดทำประมาณการรายได้ การกำหนดและการชำระราคาอ้อยและค่าผลิตน้ำตาลทรายและอัตราส่วนของผลตอบแทนระหว่างชาวไร่อ้อยและโรงงานเพื่อใช้ในการกำหนดราคาอ้อยขั้นต้นและผลตอบแทนการผลิตและจำหน่ายน้ำตาลทรายขั้นต้น ฤดูการผลิตปี 2563/64 และ 3) การกำหนดราคาอ้อยขั้นสุดท้ายและผลตอบแทนการผลิตและจำหน่ายน้ำตาลทรายขั้นสุดท้ายฤดูการผลิต 2562/2563 รวมถึงที่ประชุมฯ ได้รับทราบแนวทางการเรียกเงินคืนกองทุนอ้อยและน้ำตาลทรายต่อไป
วันเสาร์ที่ 5 ธันวาคม 2563
ปลัดฯ ดีอีเอส ประชุมสมัชชาใหญ่ สมัยที่ ๑๕ (General Assembly : GA) ผ่านสื่ออิเล็กทรอนิกส์ ร่วมพิจารณาแผนยุทธศาสตร์รอบ ๓ ปี พร้อมเลือกตั้งเลขาธิการ-รองเลขาธิการ GA
ปลัดฯ ดีอีเอส ประชุมสมัชชาใหญ่ สมัยที่ ๑๕ (General Assembly : GA) ผ่านสื่ออิเล็กทรอนิกส์ ร่วมพิจารณาแผนยุทธศาสตร์รอบ ๓ ปี พร้อมเลือกตั้งเลขาธิการ-รองเลขาธิการ GA
เมื่อวันที่3ธันวาคม2563นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมดีอีเอสได้เข้าร่วมพิธีเปิดการประชุมสมัชชาใหญ่สมัยที่๑๕(General Assembly : GA)และได้กล่าวเปิดการประชุมฯในฐานะประธานGAในรูปแบบการประชุมผ่านสื่ออิเล็กทรอนิกส์ณสำนักงานใหญ่APTถนนแจ้งวัฒนะ การประชุมGAเป็นองค์กรสูงสุดของAPTจัดขึ้นทุกๆ3ปีเพื่อร่วมกันพิจารณาแผนยุทธศาสตร์สำหรับรอบ3ปีรวมทั้งการเลือกตั้งเลขาธิการ(Secretary General)และรองเลขาธิการ(Deputy Secretary General)โดยในการประชุมGAครั้งนี้นางสาวกัลยาชินาธิวรผู้อำนวยการกองการต่างประเทศได้รับเลือกให้ทำหน้าที่รองประธานGA
APTเป็นองค์การฯทางด้านโทรคมนาคมของภูมิภาคภายใต้ความอุปถัมภ์ของคณะกรรมาธิการเศรษฐกิจและสังคมแห่งเอเชียและแปซิฟิก(UNESCAP)ซึ่งประเทศไทยได้เข้าเป็นสมาชิกก่อตั้งAPTเมื่อปีพ.ศ. 2522และเป็นที่ตั้งของสำนักงานใหญ่ณถนนแจ้งวัฒนะกรุงเทพฯปัจจุบันมีนางสาวอารีวรรณฮาวรังษีเป็นเลขาธิการ(Secretary General)และมีMr. Masanori KONDO (ประเทศญี่ปุ่น)เป็นรองเลขาธิการ(Deputy Secretary General)ประกอบด้วยประเทศสมาชิกจำนวน38ประเทศสมาชิกสมทบจำนวน4เขตปกครองพิเศษและสมาชิกในเครือจำนวน141หน่วยงาน
**********
วันศุกร์ที่ 4 ธันวาคม 2563
นฤมล เยือนเมืองนนท์ ยกช่างแอร์สู่ License
รมช.แรงงาน ลงพื้นที่นนทบุรี ตรวจเยี่ยมการทดสอบมาตรฐานฝีมือแรงงานแห่งชาติ ช่างแอร์  รับอัตราค่าจ้างตามมาตรฐานฝีมือ พร้อมมอบวุฒิบัตรผู้ผ่านการฝึกอบรม ส่งเสริมการประกอบอาชีพอิสระ
วันที่ 4 ธันวาคม 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ลงพื้นที่จังหวัดนนทบุรี รับฟังผลการดำเนินงานด้านการพัฒนาทักษะฝีมือให้แก่แรงงานในพื้นที่จังหวัดนนทบุรี โดยมีนายธวัช เบญจาทิกุล อธิบดีกรมพัฒนาฝีมือแรงงาน พร้อมคณะเจ้าหน้าที่ ให้การต้อนรับ พร้อมมอบวุฒิบัตรให้แก่ผู้ผ่านการฝึกอบรมและเยี่ยมชมการทดสอบมาตรฐานฝีมือแรงงานแห่งชาติ ช่างเครื่องปรับอากาศในบ้านและการพาณิชย์ขนาดเล็ก ณ สำนักงานพัฒนาฝีมือแรงงานนนทบุรี
ศาสตราจารย์ นฤมล กล่าวว่า ในวันนี้มีโอกาสมามอบวุฒิบัตรแก่ผู้ผ่านการฝึกอบรม ช่างเครื่องปรับอากาศในบ้านและการพาณิชย์ขนาดเล็ก ก็ขอแสดงความยินดีกับผู้ที่ผ่านการฝึกอบรมทุกคน และขอให้นำความรู้ไปประกอบอาชีพ เพื่อให้มีรายได้ดูแลตนเองและครัวครัวต่อไป ซึ่งกระทรวงแรงงาน โดยกรมพัฒนาฝีมือแรงงาน มุ่งหวังที่จะช่วยเหลือแรงงานทุกกลุ่มให้ได้รับโอกาสในการพัฒนาตนเอง ยกระดับมาตรฐานฝีมือเพื่อรับอัตราค่าจ้างที่สูงขึ้นด้วย ดังนั้น วันนี้จึงได้ตรวจเยี่ยมการดำเนินงานการจัดทดสอบมาตรฐานฝีมือแรงงานแห่งชาติ ช่างเครื่องปรับอากาศในบ้านและการพาณิชย์ขนาดเล็กอีกด้วย ซึ่งได้รับความสนใจจากแรงงานทั่วไปและผู้ประกอบอาชีพด้านนี้เป็นอย่างมาก เพราะนอกจากจะเข้าทำงานในสถานประกอบกิจการได้แล้ว ยังสามารถประกอบธุรกิจส่วนตัวมีรายได้ประมาณ 1,000-2000 บาทต่อวัน อีกทั้ง เป็นสาขาช่างที่มีความเกี่ยวเนื่องกับช่างไฟฟ้า ที่กำหนดให้ผู้ประกอบอาชีพช่างไฟฟ้า เป็นสาขาอาชีพแรกที่ต้องดำเนินการโดยผู้ที่ได้รับหนังสือรับรองความรู้ความสามารถแล้วเท่านั้น โดยคุณสมบัติของผู้ที่จะเข้ารับการประเมินความรู้ความสามารถนั้น ต้องผ่านทดสอบมาตรฐานฝีมือแรงงานแห่งชาติเป็นลำดับแรก
รมช.แรงงาน กล่าวต่อว่า ช่างเครื่องปรับอากาศจึงเป็นสาขาอาชีพที่กำลังจะประกาศให้ต้องดำเนินการโดยผู้ที่มีหนังสือรับรองความรู้ความสามารถเช่นเดียวกันกับช่างไฟฟ้า ผู้ที่ประกอบอาชีพช่างเครื่องปรับอากาศ จึงต้องรีบมาเข้ารับการทดสอบมาตรฐานฝีมือแรงงานแห่งชาติ อีกทั้งผู้ที่ผ่านมาตรฐานแล้ว กรณีที่เข้าทำงานในสถานประกอบกิจการ ยังได้รับอัตราค่าจ้างอย่างเป็นธรรมตามอัตราค่าจ้างตามมาตรฐานฝีมืออีกด้วย ปัจจุบันมีประกาศอัตราค่าจ้างตามมาตรฐานฝีมือแล้ว 83 สาขาอาชีพ เช่น ผู้ที่ผ่านการทดสอบมาตรฐานฝีมือแรงงานแห่งชาติ ช่างเครื่องปรับอากาศในบ้านและการพาณิชย์ขนาดเล็ก ระดับ 1 จะได้รับอัตราค่าจ้างตามมาตรฐานฝีมือไม่ต่ำกว่าวันละ 440 บาท ระดับ 2 ไม่ต่ำกว่าวันละ 550 บาทและระดับ 3 ไม่ต่ำกว่าวันละ 660 บาท เป็นต้น
“หน่วยงานของกรมพัฒนาฝีมือแรงงานที่ตั้งอยู่ในภูมิภาคทั่วประเทศทั้ง 76 จังหวัดและในกรุงเทพมหานคร เป็นหน่วยงานที่มีความสำคัญต่อการพัฒนากำลังแรงงานของประเทศ การมีหน่วยงานตั้งอยู่ในทุกพื้นที่ จะช่วยให้สามารถบริการประชาชนในการพัฒนาทักษะฝีมืออย่างทั่วถึง รวมถึงการบูรณาการการทำงานทั้ง 5 เสือแรงงาน ที่ต้องทำภารกิจเกี่ยวข้องกัน ขอให้ร่วมมือกันเพื่อประโยชน์ของประชาชนเป็นสำคัญ” รมช.แรงงาน กล่าวทิ้งท้าย
วันศุกร์ที่ 4 ธันวาคม 2563
รองปลัดฯ จุลพงษ์ ร่วมการประชุมระดมความคิด บทบาทการดำเนินงานของสถาบันวิจัยวิทยาศาสตร์และเทคโนโลยีแห่งประเทศไทยในอนาคต
นายจุลพงษ์ ทวีศรี รองปลัดกระทรวงอุตสาหกรรม เข้าร่วมการประชุมระดมความคิด บทบาทการดำเนินงานของสถาบันวิจัยวิทยาศาสตร์และเทคโนโลยีแห่งประเทศไทยในอนาคต ณ โรงแรม รามาการ์เด้นส์ กรุงเทพฯ
วันนี้ (4 ธันวาคม 2563) นายจุลพงษ์ ทวีศรี รองปลัดกระทรวงอุตสาหกรรม เข้าร่วมการประชุมระดมความคิด บทบาทการดำเนินงานของสถาบันวิจัยวิทยาศาสตร์และเทคโนโลยีแห่งประเทศไทยในอนาคต โดยมี นายพสุ โลหารชุน ประธานสถาบันวิจัยวิทยาศาสตร์และเทคโนโลยีแห่งประเทศไทย นางชุติมา เอี่ยมโชติชวลิต ผู้ว่าการสถาบันวิจัยวิทยาศาสตร์และเทคโนโลยีแห่งประเทศไทย พร้อมด้วยคณะผู้บริหาร เข้าร่วม โรงแรม รามาการ์เด้นส์ กรุงเทพฯ
วันศุกร์ที่ 4 ธันวาคม 2563
พันธบัตรรัฐบาลเพื่อความยั่งยืน (Sustainability Bond) ของรัฐบาลไทย คว้า 2 รางวัลจาก The Asset
การออกพันธบัตรเพื่อความยั่งยืน (Sustainability Bond) ของประเทศไทยได้รับรางวัล Thailand’s Best Sustainable Bond และรัฐบาลไทยได้รับรางวัล Thailand’s Best Issuer for Sustainable Finance ประจำปี พ.ศ. 2563 ในการจัดอันดับรางวัลTriple A Country Awards 2020
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ เปิดเผยว่า การออกพันธบัตรเพื่อความยั่งยืน (Sustainability Bond) ของประเทศไทยได้รับรางวัล Thailand’s Best Sustainable Bond และรัฐบาลไทยได้รับรางวัล Thailand’s Best Issuer for Sustainable Finance ประจำปี พ.ศ. 2563 ในการจัดอันดับรางวัลTriple A Country Awards 2020 ของสำนักข่าว The Asset
การออก Sustainability Bond ดังกล่าว ถือเป็นการออก Sustainability Bond ครั้งแรกของรัฐบาลไทย และเป็น Sustainability Bond รุ่นแรกที่ออกโดยรัฐบาล (Sovereign Issuance) ของภูมิภาค ASEAN ซึ่งกระทรวงการคลัง โดยสำนักงานบริหารหนี้สาธารณะ (สบน.) ได้นำเม็ดเงินที่ระดมทุนผ่านการออก Sustainability Bond รุ่นดังกล่าวไปสนับสนุนโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) และโครงการช่วยเหลือ เยียวยา และบรรเทาความเดือดร้อนแก่ผู้ที่ได้รับผลกระทบจากการระบาดของเชื้อไวรัสโคโรนาสายพันธุ์ใหม่ 2019 (Covid-19) ซึ่งเป็นโครงการที่เป็นมิตรต่อสิ่งแวดล้อมและเป็นประโยชน์ต่อสังคม และมีแผนที่จะดำเนินการออก Sustainability Bond อย่างต่อเนื่อง เพื่อเพิ่มวงเงินคงค้างของพันธบัตรอยู่ในระดับที่เพียงพอต่อสภาพคล่อง ทั้งนี้ สบน. มีความมุ่งมั่นที่จะเป็นส่วนหนึ่งในการแก้ปัญหาด้านสิ่งแวดล้อมและสังคมควบคู่กับการพัฒนาเศรษฐกิจ และมีส่วนร่วมในการผลักดันประเทศไทยให้บรรลุเป้าหมายการพัฒนาอย่างยั่งยืนทั้ง 17 ด้าน (Sustainable Development Goals) ขององค์กรสหประชาชาติ
The Asset เป็นสำนักข่าวชั้นนำในวงการสื่อและสิ่งพิมพ์ด้านตลาดการเงินที่มีฐานผู้อ่านและเครือข่ายครอบคลุมผู้ออกตราสารและนักลงทุนที่กว้างขวางในภูมิภาคเอเชีย และการจัดอันดับรางวัลดังกล่าวเป็นผลมาจากการสำรวจความคิดเห็นจากผู้อ่าน สถาบันการเงิน นักลงทุน และหน่วยงานที่เกี่ยวข้องกับตลาดการเงินเพื่อนำมาจัดอันดับและมอบรางวัลให้กับผู้ออก สถาบันการเงิน และธุรกรรมการเงินในตลาดการเงินที่มีความโดดเด่นในแต่ละปี
ในการนี้ สบน. ขอขอบคุณผู้ที่มีส่วนเกี่ยวข้องทุกรายที่ได้เข้ามามีส่วนร่วมและช่วยให้ประเทศไทยได้รับรางวัลในครั้งนี้ สบน. คาดหวังเป็นอย่างยิ่งว่าการพัฒนา Sustainability Bond ให้เกิดขึ้นในประเทศไทย จะเป็นก้าวย่างที่สำคัญในการช่วยแก้ปัญหาด้านสิ่งแวดล้อมและสังคม ตลอดจนเป็นการกระตุ้นให้ทุกภาคส่วนของประเทศไทยมีการออกพันธบัตรเชิงอนุรักษ์สิ่งแวดล้อม เพื่อสังคม และธรรมาภิบาลที่มากขึ้น
สำนักพัฒนาตลาดตราสารหนี้ สำนักงานบริหารหนี้สาธารณะ
โทร 02-271-7999 ต่อ 5804 และ 5810
วันศุกร์ที่ 4 ธันวาคม 2563
ปลัดสธ. เปิดโรงพยาบาลวัดสมานรัตนาราม จ.ฉะเชิงเทรา
ปลัดกระทรวงสาธารณสุข เปิดโรงพยาบาลวัดสมานรัตนาราม (พุทธโสธร2) จ.ฉะเชิงเทรา รองรับเส้นทางสู่ระเบียงเศรษฐกิจภาคตะวันออก EEC ให้บริการตรวจรักษาโรคทั่วไป ทันตกรรม การแพทย์แผนไทยและการแพทย์ทางเลือก
ปลัดกระทรวงสาธารณสุข เปิดโรงพยาบาลวัดสมานรัตนาราม (พุทธโสธร2) จ.ฉะเชิงเทรา รองรับเส้นทางสู่ระเบียงเศรษฐกิจภาคตะวันออก EEC ให้บริการตรวจรักษาโรคทั่วไป ทันตกรรม การแพทย์แผนไทยและการแพทย์ทางเลือก
เช้าวันนี้ (4 ธันวาคม 2563) นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานพิธีเปิดโรงพยาบาลวัดสมานรัตนาราม ต.บางแก้ว อ.เมือง จ.ฉะเชิงเทรา โดยมีนายแพทย์อภิชาต รอดสม สาธารณสุขนิเทศ เขตสุขภาพที่ 6 นายแพทย์มณเฑียร คณาสวัสดิ์ นายแพทย์สาธารณสุขจังหวัดฉะเชิงเทรา และแพทย์หญิงสมบัติ ชุติมานุกูล ผู้อำนวยการโรงพยาบาลพุทธโสธร เข้าร่วมพิธี
นายแพทย์เกียรติภูมิกล่าวว่า โรงพยาบาลวัดสมานรัตนาราม ก่อสร้างตามเจตนารมณ์ของท่านเจ้าคุณพระประชาธรรมนาถ เจ้าอาวาสวัดสมานรัตนาราม ในนามประธานคณะกรรมการดำเนินงานก่อสร้างโรงพยาบาลฯ ฝ่ายบรรพชิต เริ่มดำเนินการก่อสร้างตั้งแต่วันที่ 5 พฤษภาคม 2556 โดยท่านเจ้าคุณพระประชาธรรมนาถ ได้รวบรวมเงินบริจาคจากผู้มีจิตศรัทธา ก่อสร้างบนพื้นที่ 4 ไร่ 1งาน 74 ตารางวา อาคาร 9 ชั้น มีพื้นที่ใช้สอย 38,000 ตารางเมตร พร้อมด้วยอาคารสนับสนุนบริการอีก 1 อาคาร สถานที่ตั้ง ณ หมู่ 11 ตำบลบางแก้ว อำเภอเมือง จังหวัดฉะเชิงเทรา คาดการณ์มูลค่าก่อสร้างประมาณ 700-1,000 ล้านบาท มีเป้าหมายให้เป็นโรงพยาบาลขนาด 150 เตียง ที่มีความพร้อมด้านการแพทย์ และการพยาบาล เพื่อให้การดูแลรักษาประชาชนที่อยู่ในเขตจังหวัดฉะเชิงเทราและจังหวัดใกล้เคียงให้ได้รับการบริการสาธารณสุขที่ได้มาตรฐาน เท่าเทียมและเสมอภาคและยังรองรับแผนพัฒนาระเบียงเศรษฐกิจภาคตะวันออก EEC
นายแพทย์เกียรติภูมิกล่าวต่อว่า เริ่มเปิดบริการตั้งแต่วันนี้ ให้บริการผู้ป่วยนอกทั่วไป ทันตกรรม การแพทย์แผนไทยและการแพทย์ทางเลือก บริการพื้นฐานทางห้องปฏิบัติการ เอกซเรย์ เภสัชกรรม โดยได้รับการสนับสนุนบุคลากรด้านการแพทย์ พยาบาล และบุคลากรด้านสาธารณสุขจากโรงพยาบาลพุทธโสธร และได้รับการสนับสนุนเครื่องมือทางการแพทย์ จากท่านเจ้าคุณพระประชาธรรมนาถ เจ้าอาวาสวัดสมานรัตนาราม ร่วมกับมูลนิธิโรงพยาบาลวัดสมานรัตนาราม ได้รับงบประมาณบางส่วนจากสำนักงานเขตสุขภาพที่ 6
สำหรับในระยะที่ 2 ปี 2564 จะเปิดให้บริการหอผู้ป่วยสงฆ์อาพาธชั้น 9 และพัฒนาพื้นที่ชั้น 5-6 เป็นศูนย์การดูแลผู้สูงอายุครบวงจรโดยแพทย์เฉพาะทาง และเปิดบริการคลินิกไตเทียม และระยะที่ 3 ปี 2565 พื้นที่ชั้น 7-8 เป็นศูนย์ดูแลผู้สูงอายุครบวงจร (Senior House) เน้นการดูแลระยะกลาง (Intermediate care) เพื่อให้ผู้สูงอายุที่ฟื้นตัวหลังพ้นภาวะวิกฤตได้เตรียมตัวก่อนกลับบ้าน ลดระยะเวลาอยู่ในโรงพยาบาลเป็นเวลานาน และป้องกันการกลับมาเป็นซ้ำ หรือต้องกลับมาพักรักษาต่อในโรงพยาบาล
************************************** 4 ธันวาคม 2563
วันศุกร์ที่ 4 ธันวาคม 2563
รมว.สุริยะ เป็นประธานในพิธีมอบรางวัล ธุรกิจยานยนต์ยอดนิยม ประจำปี 2563 (TAQA Award 2020)
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีมอบรางวัล ธุรกิจยานยนต์ยอดนิยม ประจำปี 2563  ณ ห้องจูปิเตอร์ 4-5-6 อาคารชาเลนเจอร์ อิมแพ็ค เมืองทองธานี
วันนี้ (4 ธ.ค. 63) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีมอบรางวัล ธุรกิจยานยนต์ยอดนิยม ประจำปี 2563 หรือ Thailand Automotive Quality Award ,(TAQA Award 2020) ซึ่งเป็นความร่วมมือระหว่างสถาบันยานยนต์ บริษัท สื่อสากล จำกัด บริษัท คัสต้อม เอเชีย จำกัด และสื่อเครือผู้จัดการ โดยจัดต่อเนื่องเป็นปีที่ 19 โดยมี นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม ร่วมมอบรางวัล และมีนางสาวสุชาดา แทนทรัพย์ โฆษกกระทรวงอุตสาหกรรม พร้อมด้วยผู้บริหารกระทรวงอุตสาหกรรม ร่วมเป็นเกียรติ ณ ห้องจูปิเตอร์ 4-5-6 อาคารชาเลนเจอร์ อิมแพ็ค เมืองทองธานี
โดยบริษัทที่ได้รับรางวัลธุรกิจยานยนต์ยอดนิยม อันดับ 1 ติดต่อกันเป็นเวลา 10 ปี รางวัล Platinum Excellence Award ได้แก่ ฮอนด้า ทั้งในด้านแบรนด์ และรถจักรยานยนต์ ส่วน เมอร์เซเดส-เบนซ์ และโตโยต้า ครองสถิติ 5 ปี ได้รางวัล Excellence Award ไปครอง
‐------------------
วันศุกร์ที่ 4 ธันวาคม 2563
นายกรัฐมนตรี และรัฐมนตรีว่าการกระทรวงกลาโหม สั่งกองทัพ เร่งสถาปนาการสื่อสารและเสริมกำลังเข้าช่วยประชาชนในพื้นที่วิกฤตน้ำท่วมใต้
พลโท คงชีพ ตันตระวาณิชย์ โฆษก กห. เปิดเผยว่า พลเอก ประยุทธ์ จันทร์โอชา นรม.และรมว.กห.ได้สั่งการให้ทุกเหล่าทัพ เสริมกำลังลงพื้นที่ให้การช่วยเหลือประชาชนจากอุทกภัย ฝนตกหนักในพื้นที่ภาคใต้ต่อเนื่องกันมา ตั้งแต่ 25 พ.ย. เป็นต้นมา
ส่งผลให้น้ำท่วมสูงเป็นวงกว้างใน 9 จังหวัด 358 ตำบล 2318 หมู่บ้าน โดยเฉพาะพื้นที่ 4 จังหวัด สงขลา พัทลุง สุราษฎร์ธานี และนครศรีธรรมราช ที่ได้รับผลกระทบหนักสุด
โดยย้ำ ขอให้จัดกำลังพลและเครื่องมือช่าง ลงพื้นที่ให้การช่วยเหลือเร่งด่วนกับประชาชนในพื้นที่วิกฤติที่น้ำยังคงท่วมสูง อพยพประชาชนออกจากพื้นที่เสี่ยงเข้าศูนย์อพยพที่จัดตั้งขึ้น และให้การช่วยเหลือประชาชนในพื้นที่ตัดขาด ทั้งนี้ให้ประสานกับฝ่ายปกครองในพื้นที่ สนับสนุนกำลังพลและเครื่องสูบน้ำเข้าช่วยเหลือโรงพยาบาลที่ได้รับผลกระทบให้สามารถดำรงความต่อเนื่องทางการแพทย์ พร้อมทั้งสนับสนุนรถครัวสนามเคลื่อนที่และร่วมกับจิตอาสาแจกจ่ายถุงยังชีพกับประชาชนที่ประสบภัยที่ตกค้างในพื้นที่ โดยเฉพาะพื้นที่เสี่ยง ทั้งนี้ให้สนับสนุน เร่งสถาปนาระบบการติดต่อสื่อสารที่ถูกตัดขาด เพื่อดำรงการติดต่อการช่วยเหลือประชาชนในพื้นที่ จนกว่าสถานการณ์จะดีขึ้น
พล.ท.คงชีพ กล่าวเพิ่มเติมว่า ขณะนี้ทุกเหล่าทัพ ได้จัดกำลังพล ยุทโธปกรณ์และเครื่องมือช่าง ลงพื้นที่ในการช่วยเหลือประชาชนเร่งด่วนกับผู้ประสบภัยในพื้นที่ ตั้งแต่ต้นต่อเนื่องมา โดยหน่วยทหารในทุกพื้นที่ ได้เข้าไปช่วยเหลือ ทั้งการเคลื่อนย้ายสิ่งของขึ้นที่สูง อพยพประชาชนและสัตว์เลี้ยงออกจากพื้นที่เสี่ยงภัย เข้าศูนย์อพยพซึ่งจัดเตรียมขึ้น การจัดทำแนวกั้นน้ำในพื้นที่เขตเมืองและการเร่งระบายน้ำลงแม่น้ำสายหลัก โดยติดตั้งเรือผลักดันน้ำและใช้เครื่องจักรเปิดเส้นทางน้ำในพื้นที่น้ำท่วมขังสูง เพื่อลดความเสียหายแก่ทรัพย์สินในพื้นที่บ้านเรือนและการเกษตรในภาพรวม
พร้อมทั้งได้จัดยานพาหนะ เรือท้องแบน และเครื่องจักรซ่อมแซม เร่งเปิดเส้นทางที่เสียหาย เพื่ออำนวยความสะดวกการสัญจรกับประชาชน และจัดหน่วยแพทย์เคลื่อนที่ให้การช่วยเหลือกับประชาชน. ทั้งนี้หากประชาชนในพื้นภาคใต้ ต้องการความช่วยเหลือเร่งด่วน สามารถติดต่อได้ที่ ศูนย์บรรเทาสาธารณภัยกองทัพภาคที่ 4 หมายเลขโทรศัพท์ 075-383405 และศูนย์ปฏิบัติการกองทัพเรือ โทร.1696 ตลอด 24 ชม.
วันศุกร์ที่ 4 ธันวาคม 2563
๕ ธันวาคม เป็นว้นคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันชาติ และวันพ่อแห่งชาติ
วันศุกร์ที่ 4 ธันวาคม 2563
รัฐบาล มอบเงินช่วยเหลือเจ้าหน้าที่ และอสม.ที่เสียชีวิต บาดเจ็บ จากการปฏิบัติหน้าที่ในสถานการณ์โควิด 19
รัฐบาล มอบเงินช่วยเหลือเจ้าหน้าที่ และอสม.ที่เสียชีวิต บาดเจ็บ จากการปฏิบัติหน้าที่ในสถานการณ์โควิด 19
กระทรวงสาธารณสุข รับมอบเงินจากรัฐบาล ช่วยเหลือบุคลากรทางการแพทย์และสาธารณสุข และอาสาสมัครสาธารณสุขประจำหมู่บ้านที่เสียชีวิต 2 ราย และได้รับบาดเจ็บ 3 ราย ขณะปฏิบัติหน้าที่ดูแลผู้ป่วยและชุมชนในสถานการณ์โรคโควิด 19
วันนี้ (4 ธันวาคม 2563) ที่ตึกไทยคู่ฟ้า ทำเนียบรัฐบาล กทม. นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ ร่วมพิธีมอบเงินช่วยเหลือเจ้าหน้าที่ที่ได้รับผลกระทบจากการปฏิบัติหน้าที่ ด้านการป้องกันและแก้ไขปัญหาการแพร่ระบาดของโรคติดเชื้อไวรัสโคโรนา 2019โดยมีพลเอก ประยุทธ์ จันทร์โอชา นายกรัฐมนตรีเป็นประธานในพิธี
นายแพทย์เกียรติภูมิกล่าวว่า ขอขอบคุณในรัฐบาล โดยพลเอก ประยุทธ์ จันทร์โอชา นายกรัฐมนตรี ที่เห็นความสำคัญ และความทุ่มเทเสียสละของบุคลากรทางการแพทย์และสาธารณสุข และอาสาสมัครสาธารณสุขประจำหมู่บ้าน (อสม.) ที่ปฏิบัติหน้าที่ท่ามกลางความเสี่ยง ทั้งการคัดกรอง การดูแลรักษา การเฝ้าระวังป้องกันควบคุมโรค โดยได้มอบเงินบริจาค บัญชี “สำนักงานปลัดสำนักนายกรัฐมนตรีเพื่อรับบริจาคสนับสนุนการแก้ไขปัญหาโรคติดเชื้อไวรัสโคโรนา 2019” และขอให้กำลังใจ อสม. ที่ปฏิบัติหน้าที่ ออกเคาะประตูบ้าน ดูแลคนในชุมชน ช่วยเจ้าหน้าที่ในการให้ความรู้การปฏิบัติตัวเรื่องโรคโควิด 19 และติดตาม เฝ้าระวังกลุ่มเสี่ยงที่เดินทางกลับจากต่างประเทศ ทำให้ประเทศไทยสามารถควบคุมสถานการณ์ให้อยู่ในระดับต่ำ
สำหรับบุคลากรด้านการแพทย์และสาธารณสุข และอาสาสมัครสาธารณสุขประจำหมู่บ้าน ที่ได้รับผลกระทบและได้รับเงินช่วยเหลือมี 5 ราย ในจำนวนนี้เสียชีวิต 2 ราย เป็นเจ้าหน้าที่โรงพยาบาล และอาสาสมัครสาธารณสุขประจำหมู่บ้าน และผู้บาดเจ็บ 3ราย เป็น อสม. 2 ราย และนักวิชาการสาธารณสุข 1 ราย
ด้านนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า กรมสนับสนุนบริการสุขภาพ ได้จัดตั้งกองทุน ดร.นพ.อมร นนทสุต ซึ่งเป็นผู้มีคุณูปการกับงานสาธารณสุขมูลฐานของประเทศไทย เพื่อดูแล อสม.ที่ได้รับผลกระทบจากการปฏิบัติงาน มีกองทุนช่วยเหลือเยียวยา อสม. เพิ่มเติม เช่น กองทุนช่วยเหลือเยียวยา อสม.ที่ติดเชื้อโควิด 19 จากคุณคีรี กาญจนพาสน์, เงินช่วยเหลือเยียวยาจาก สปสช., เงินสงเคราะห์จาก ฌกส.อสม.แห่งประเทศไทย, มูลนิธิ อสม.แห่งประเทศไทย และขอเชิญชวน อสม. ให้สมัครร่วมเป็นสมาชิก ฌกส.อสม.แห่งประเทศไทย เพื่อเป็นสวัสดิการช่วยเหลือครอบครัวของ อสม. เมื่อเสียชีวิต โดยขอเอกสารและยื่นความประสงค์ที่สถานบริการสาธารณสุขที่ส่งผลการปฏิบัติงาน
วันศุกร์ที่ 4 ธันวาคม 2563
บีโอไอเผยผลสำรวจนักลงทุนต่างชาติร้อยละ 96 เชื่อมั่นไทย
บีโอไอเผยผลสำรวจนักลงทุนต่างชาติร้อยละ 96 เชื่อมั่นไทย
บีโอไอเผยผลสำรวจนักลงทุนต่างชาติร้อยละ 96 เชื่อมั่นไทย
เมื่อเร็วๆ นี้ นางสาวซ่อนกลิ่น พลอยมี ที่ปรึกษาด้านการลงทุน สำนักงานคณะกรรมการส่งเสริมการลงทุน (บีโอไอ) กล่าวเปิดงานสัมมนาเรื่อง "ลงทุนไทย 2563: มุมมองอนาคตลงทุนไทยในสายตาต่างชาติ”โดยเผยผลการสำรวจกลุ่มตัวอย่าง จำนวน 600 บริษัท พบว่านักลงทุนต่างชาติร้อยละ 96 มั่นใจศักยภาพประเทศไทย และมีแผนขยายการลงทุนและรักษาระดับการลงทุน แม้จะได้รับผลกระทบจากโควิด-19ณ โรงแรมอีสติน แกรนด์ สาทร
วันศุกร์ที่ 4 ธันวาคม 2563
พลเอกประยุทธ์  จันทร์โอชา นายกรัฐมนตรี เป็นประธานมอบรางวัล “Digital Government Awards 2020” ประจำปี 2563
พลเอกประยุทธ์  จันทร์โอชา นายกรัฐมนตรี เป็นประธานมอบรางวัล “Digital Government Awards 2020” ประจำปี 2563
เมื่อวันพฤหัสบดีที่ 3 ธันวาคม 2563 ณ ห้องมัฆวานรังสรรค์ ชั้น 3 สโมสรทหารบก วิภาวดีฯ กระทรวงพาณิชย์เป็นหน่วยงาน ที่ได้รับการพิจารณาคัดเลือกให้ได้รับโล่รางวัลรัฐบาลดิจิทัลระดับหน่วยงาน โดยนางเดือนเพ็ญ กรองมาลัย ผู้อำนวยการศูนย์เทคโนโลยีสารสนเทศและการสื่อสาร เป็นผู้แทนกระทรวงฯ เข้ารับมอบรางวัล พร้อมทั้งร่วมออกบูธนิทรรศการเพื่อแสดงผลงานด้านรัฐบาลดิจิทัลที่โดดเด่นของกระทรวงพาณิชย์
วันศุกร์ที่ 4 ธันวาคม 2563
ปลัดเกษตรฯ สั่งด่วนทุกหน่วยงานในสังกัด เร่งช่วยเหลือเกษตรกรและประชาชนที่ได้รับผลกระทบจากสถานการณ์น้ำท่วมฉับพลันทางภาคใต้
ปลัดเกษตรฯ สั่งด่วนทุกหน่วยงานในสังกัด เร่งช่วยเหลือเกษตรกรและประชาชนที่ได้รับผลกระทบจากสถานการณ์น้ำท่วมฉับพลันทางภาคใต้
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยถึงข้อสั่งการที่ให้ทุกหน่วยงานในสังกัดกระทรวงเกษตรและสหกรณ์เร่งให้ความช่วยเหลือเกษตรกรและประชาชนที่ได้รับผลกระทบจากสถานการณ์น้ำท่วมฉับพลันทางภาคใต้อย่างเร่งด่วนว่าจากอิทธิพลมรสุมตะวันออกเฉียงเหนือที่พัดปกคลุมอ่าวไทยและภาคใต้ประกอบกับมีหย่อมความกดอากาศต่ำปกคลุมประเทศมาเลเซีย ส่งผลให้เกิดสถานการณ์น้ำท่วมฉับพลัน น้ำไหลหลากดินสไลด์ และวาตภัย ในพื้นที่ภาคใต้ช่วงวันที่ 25 พฤศจิกายน 2563–ปัจจุบันจำนวน 8จังหวัด ได้แก่ จังหวัดนครศรีธรรมราช
สุราษฎร์ธานี พัทลุง สงขลา ตรัง สตูลยะลาและจังหวัดนราธิวาส สถานการณ์กลับเข้าสู่ภาวะปกติแล้ว2จังหวัด ปัจจุบันยังคงมีสถานการณ์ 6 จังหวัด ได้แก่จังหวัดนครศรีธรรมราชสุราษฎร์ธานี พัทลุง สงขลา ตรัง และจังหวัดนราธิวาส
“ทั้งนี้ได้สั่งการไปยังเกษตรและสหกรณ์จังหวัดในฐานะผู้อำนวยการศูนย์ติดตามและแก้ไขปัญหาภัยพิบัติด้านการเกษตรจังหวัดดำเนินการติดตามประกาศของกรมอุตุนิยมวิทยาอย่างต่อเนื่อง และประสานข้อมูลกับหน่วยงานในสังกัดเพื่อประเมินสถานการณ์ วิเคราะห์ความเสี่ยง และแจ้งเตือนไปยังเกษตรกรให้ทราบเพื่อเตรียมความพร้อม รวมทั้งให้ติดตามประกาศเตือนภัย และข่าวสารจากทางราชการอย่างใกล้ชิดโดยบูรณาการทำงานของหน่วยงานในสังกัดและประสานการปฏิบัติงานร่วมกับกองอำนวยการป้องกันและบรรเทาสาธารณภัยกลางและจังหวัด ในการเตรียมการป้องกันและแก้ไขปัญหาอย่างใกล้ชิดซึ่งจะต้องแบ่งพื้นที่ และมอบหมายผู้รับผิดชอบในพื้นที่โดยมีเจ้าหน้าที่เกษตรและสหกรณ์จังหวัดเป็นผู้ประสานงานเมื่อเกิดสถานการณ์ให้หน่วยงานในสังกัดที่เกี่ยวข้องเร่งประเมินความเสียหาย และความต้องการความช่วยเหลือของเกษตรกรในพื้นที่ เพื่อที่จะให้ความช่วยเหลือเกษตรกรในพื้นที่ประสบภัยได้อย่างรวดเร็วและทันต่อสถานการณ์ โดยให้รายงานสถานการณ์ และประเมินผลกระทบด้านการเกษตร ตลอดจนการให้ความช่วยเหลือเกษตรกรและพื้นที่การเกษตรประสบภัย ส่งให้ศูนย์ติดตามฯ กระทรวงเป็นประจำทุกวัน จนกว่าสถานการณ์จะคลี่คลาย”ปลัดเกษตรฯ กล่าว
​ขณะเดียวกันกระทรวงเกษตรฯ ได้ดำเนินการให้ความช่วยเหลือเพื่อบรรเทาผลกระทบในเบื้องต้นไปแล้ว
โดยกรมชลประทาน ติดตั้งเครื่องสูบน้ำ 68 เครื่อง เครื่องผลักดันน้ำ 50 เครื่อง และเครื่องไฮโดรโฟวล์ 4เครื่อง
กรมปศุสัตว์จัดเตรียมเสบียงอาหารสัตว์ 5,567 ตัน ถุงยังชีพสำหรับสัตว์ 3,000 ถุง และทีมสัตวแพทย์เคลื่อนที่ 119 หน่วยได้ดำเนินการอพยพสัตว์ 874 ตัวแจกจ่ายเสบียงอาหารสัตว์จำนวน 17 ตัน (นครศรีธรรมราช 8 ตัน สงขลา 9 ตัน) สร้างเสริมสุขภาพสัตว์95 ตัว รักษาสัตว์ 63 ตัวและกรมประมง สนับสนุนเรือยาง1ลำ และรถยนต์บรรทุกหกล้อ1คัน พร้อมเจ้าหน้าที่ 21 นาย เพื่อช่วยเหลือผู้ประสบอุทกภัยในพื้นที่ จ.สงขลา จ.พัทลุง และ จ.ปัตตานีรวมทั้งสำนักงานสหกรณ์จังหวัดนครศรีธรรมราช ประกอบอาหารและแจกจ่ายอาหารเพื่อช่วยเหลือผู้ประสบอุทกภัย 400 กล่อง
อย่างไรก็ตามแม้ว่ามรสุมตะวันออกเฉียงเหนือที่พัดปกคลุมอ่าวไทยและภาคใต้มีกำลังอ่อนลงหย่อมความกดอากาศต่ำเคลื่อนปกคลุมหัวเกาะสุมาตรา ทำให้บริเวณภาคใต้มีฝนลดลงแต่ยังคงมีฝนตกหนักบางแห่งบริเวณจังหวัดปัตตานี ยะลา นราธิวาส ตรัง และสตูลจึงขอให้ประชาชนที่อาศัยอยู่ในพื้นที่เสี่ยงภัยในบริเวณดังกล่าว โดยเฉพาะบริเวณที่ลาดเชิงเขาและพื้นที่ลุ่มต่าง ๆ ระวังอันตรายจากฝนตกหนัก และฝนที่ตกสะสมอาจทำให้เกิดน้ำท่วมฉับพลันและน้ำป่าไหลหลากได้
วันศุกร์ที่ 4 ธันวาคม 2563
ธ.ก.ส. เร่งช่วยเหลือเกษตรกรผู้ประสบอุทกภัยทางภาคใต้
ธ.ก.ส. พร้อมช่วยเหลือเกษตรกรผู้ประสบอุทกภัย โดยมอบหมายให้สาขาจัดถุงยังชีพช่วยเหลือแล้วกว่า 8,000 ถุง เพื่อบรรเทาความเดือดร้อนในเบื้องต้น พร้อมจัดสินเชื่อฉุกเฉิน การช่วยเหลือด้านภาระหนี้สินด้วยการขยายระยะเวลาการชำระหนี้ และสินเชื่อฟื้นฟูหลังประสบภัย ร
ธ.ก.ส. พร้อมช่วยเหลือเกษตรกรผู้ประสบอุทกภัย โดยมอบหมายให้สาขาจัดถุงยังชีพช่วยเหลือแล้วกว่า 8,000 ถุง เพื่อบรรเทาความเดือดร้อนในเบื้องต้น พร้อมจัดสินเชื่อฉุกเฉิน การช่วยเหลือด้านภาระหนี้สินด้วยการขยายระยะเวลาการชำระหนี้ และสินเชื่อฟื้นฟูหลังประสบภัย รองรับกรณีเกษตรกรต้องการเงินทุนหมุนเวียนเพื่อการประกอบอาชีพ การซ่อมแซมที่อยู่อาศัยและเครื่องมือทางการเกษตร วงเงินรวม 5,000 ล้านบาท
นายสุรชัย รัศมี รองผู้จัดการ รักษาการแทนผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากอิทธิพลลมมรสุมตะวันออกเฉียงเหนือพัดปกคลุมอ่าวไทยและภาคใต้ ทำให้มีปริมาณฝนตกสะสม เกิดน้ำท่วมฉับพลัน น้ำป่าไหลหลาก ดินถล่มและลมกระโชกแรง สร้างความเสียหายกับผลผลิตทางการเกษตร ตลอดจนทรัพย์สินที่อยู่อาศัยของเกษตรกรลูกค้าและประชาชนทั่วไป ซึ่ง ธ.ก.ส. มีความห่วงใยในสวัสดิภาพของผู้ประสบภัย จึงได้กำหนดแนวทางการช่วยเหลือพร้อมมอบหมายให้ ธ.ก.ส. ในพื้นที่เร่งดำเนินการให้ความช่วยเหลือผู้ประสบภัย ดังนี้
กรณีฉุกเฉินเร่งด่วน ได้มอบหมายให้พนักงาน ธ.ก.ส. ในพื้นที่ ออกเยี่ยมเยียนให้กำลังใจลูกค้า พร้อมจัดหาถุงยังชีพเพื่อนำไปมอบให้เกษตรกรลูกค้าและประชาชนที่เดือดร้อน โดยเบื้องต้นได้ส่งถุงยังชีพช่วยเกษตรกรในพื้นที่จังหวัดนครศรีธรรมราช พัทลุง และสงขลา จำนวนกว่า 8,518 ชุด และเข้าไปสนับสนุนศูนย์อพยพหรือจุดรวมพลต่าง ๆ เช่น จัดหาอาหาร น้ำดื่ม บริการสุขาเคลื่อนที่ เต็นท์สนาม รวมถึงการให้ความช่วยเหลือด้านอื่น ๆ เช่น ค่าเช่าเรือ ค่าเช่ารถบรรทุก ค่าแรงงาน เป็นต้น และหลังจากสถานการณ์คลี่คลายลง จะเร่งสำรวจความเสียหายที่เกิดขึ้น เพื่อนำข้อมูลดังกล่าวมาพิจารณาให้ความช่วยเหลือฟื้นฟูหลังประสบภัย เช่น การมอบเงินเพื่อสมทบทุนสร้างบ้านหลังใหม่ การซ่อมแซมทรัพย์สินของใช้จำเป็น การซ่อมแซมเครื่องจักรการเกษตร และค่าใช้จ่ายเบ็ดเตล็ดที่เกี่ยวเนื่องในการให้ความช่วยเหลือกรณีฟื้นฟูหลังประสบภัย
สำหรับการให้ความช่วยเหลือด้านภาระหนี้สินที่มีอยู่กับ ธ.ก.ส. กรณีที่เกษตรกรได้รับความเสียหายด้านการผลิตและส่งผลกระทบต่อรายได้ ธ.ก.ส. จะพิจารณาขยายระยะเวลาชำระหนี้ออกไปเพื่อบรรเทาความเดือดร้อนตามความหนักเบาของผู้ประสบภัยทุกราย และพิจารณาให้สินเชื่อเพื่อเป็นค่าใช้จ่ายฉุกเฉิน บรรเทาความเดือดร้อนและป้องกันการก่อหนี้นอกระบบ ไม่เกินรายละ 50,000 บาท อัตราดอกเบี้ยร้อยละ 0 ระยะ 6 เดือนแรก และสินเชื่อฟื้นฟูและพัฒนาคุณภาพชีวิตสำหรับเกษตรกรลูกค้าผู้ประสบภัยธรรมชาติหรือภัยพิบัติ วงเงิน 5,000 ล้านบาท ตามความจำเป็นแต่ไม่เกินรายละ 500,000 บาท คิดอัตราดอกเบี้ย MRR-2 (ปัจจุบัน MRR เท่ากับร้อยละ 6.50 ต่อปี) กำหนดชำระคืนไม่เกิน 15 ปี ทั้งนี้เพื่อให้เกษตรกรนำไปใช้เป็นค่าลงทุนในการสร้างหรือซ่อมแซมที่อยู่อาศัยที่ได้รับความเสียหาย หรือลงทุนซ่อมแซมโรงเรือนการเกษตร เครื่องมือ เครื่องจักรกลการเกษตรหรือฟื้นฟูการประกอบอาชีพการเกษตรที่ได้รับความเสียหาย
วันศุกร์ที่ 4 ธันวาคม 2563
เสมา1 ร่วมเสวนา “เติมความรัก ด้วยความรู้…อยู่อย่างไรในโลกออนไลน์” ย้ำ ศธ. ให้ความสำคัญกับการเรียนรู้ในโลกออนไลน์
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ร่วมเสวนาในงาน "เติมความรักด้วยความรู้ อยู่อย่างไรในโลกออนไลน์"
เมื่อวันพุธที่ 2 ธันวาคม 2563 นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ร่วมเสวนาในงาน "เติมความรักด้วยความรู้ อยู่อย่างไรในโลกออนไลน์" โดยมี นพ.ประทีป ธนกิจเจริญ เลขาธิการคณะกรรมการสุขภาพแห่งชาติ, รศ.จุมพล รอดคำดี ผู้ทรงคุณวุฒิด้านสื่อเพื่อเด็ก, ดร.นพ.ไพโรจน์ เสาน่วม รองผู้จัดการกองทุนสนับสนุนการสร้างเสริมสุขภาพ (สสส.), พญ.จิราภรณ์ อรุณากูร กุมารแพทย์ผู้เชี่ยวชาญด้านเวชศาสตร์วัยรุ่น ภาควิชากุมารเวชศาสตร์ โรงพยาบาลรามาธิบดี, ดร.ธีรารัตน์ พันทวี วงศ์ธนะเอนก ประธานคณะทำงานขับเคลื่อนประเด็นสื่อออนไลน์กับเด็กและเยาวชน ตลอดจนผู้แทนผู้ปกครอง และนักเรียนนักศึกษา เข้าร่วมงาน ณ หอศิลปวัฒนธรรมแห่งกรุงเทพมหานคร
รมว.ศึกษาธิการ กล่าวว่า เป็นที่ทราบกันดีว่า การจัดการศึกษาในยุคปัจจุบัน มีความเชื่อมโยงกับโลกออนไลน์ในบริบทที่หลากหลาย การสร้างความเข้าใจและสร้างองค์ความรู้ให้เด็กและเยาวชนสามารถใช้ประโยชน์จากเทคโนโลยีดิจิทัลอย่างเหมาะสมจึงเป็นเรื่องสำคัญ เพราะหากเด็กและเยาวชนมีความรู้ความเข้าใจเกี่ยวกับบริบทโลกออนไลน์ไม่เพียงพอ ก็อาจทำให้ตกเป็นเหยื่อ ได้รับข้อมูลเท็จ หรือเกิดภัยจากการคุกคามในโลกออนไลน์ได้ กระทรวงศึกษาธิการจึงให้ความสำคัญกับการแนะแนวและให้ความรู้เกี่ยวกับโลกออนไลน์ที่ถูกต้อง โดยเฉพาะอย่างยิ่งเด็กที่มีความสนใจด้านโปรแกรมเมอร์ เกมเมอร์ นักพากย์เกม และนักกีฬา e-Sport ก็ควรได้รับการแนะแนวที่ถูกต้อง เพื่อต่อยอดการประกอบอาชีพในอนาคต
ในเรื่องของการพนันออนไลน์ก็เป็นสิ่งที่น่ากังวล การที่เด็กสามารถเข้าถึงโลกออนไลน์ได้ง่ายขึ้น ย่อมส่งผลให้การพนันออนไลน์ลุกลามเข้าไปในสถานศึกษาได้ง่ายด้วยเช่นกัน สิ่งหนึ่งที่โรงเรียนสามารถทำได้ คือ การจัดสรรเวลาให้เด็กได้ทำกิจกรรมนอกห้องเรียน เพื่อป้องกันไม่ให้เด็กติดหน้าจอและเสี่ยงต่อการเล่นพนันออนไลน์ ทั้งนี้ ขอฝากให้เด็กและเยาวชนไทย ใช้วิจารณาญาณเกี่ยวกับโลกออนไลน์อย่างรอบด้าน เพราะเราไม่มีทางชนะการพนันออนไลน์ที่มีระบบคอมพิวเตอร์หรือ AI เป็นตัวควบคุมได้เสมอไป และการชนะพนันจะยิ่งทำให้เราเล่นพนันมากขึ้น สุดท้ายแล้วอาจทำให้เกิดการเสียทรัพย์และเสียการเรียนในที่สุด
“เด็กและเยาวชนทุกคน เปรียบเสมือนลูกหลานของเรา ที่เราต้องให้ความรักและบ่มเพาะความรู้ให้เขาเหล่านี้ กระทรวงศึกษาธิการมีหน้าที่ดูแลและจัดการศึกษาที่มีคุณภาพ เพื่อให้เด็กและเยาวชนมีความแข็งแรงในทุกด้านทุกบริบท ทั้งออนไลน์และออฟไลน์ เพราะอนาคตของพวกเราฝากไว้กับศักยภาพของเยาวชนไทย” รมว.ศึกษาธิการ กล่าว
อรพรรณ ฤทธิ์มั่น: สรุป
นวรัตน์ รามสูต: เรียบเรียง
ยุทธพงศ์ เลือกกลั่นดี: ถ่ายภาพ
กลุ่มประชาสัมพันธ์ สร.: รายงาน
วันศุกร์ที่ 4 ธันวาคม 2563
บิ๊กแรงงาน ห่วงข้อพิพาทแรงงานเพิ่มช่วงสิ้นปี เหตุขอขึ้นเงินเดือน โบนัส สวัสดิการ ย้ำนายจ้าง ลูกจ้างเจรจาด้วยเหตุผล
“สุชาติ” รมว.แรงงาน สั่งจับตาข้อพิพาทแรงงานช่วงสิ้นปี ห่วงมีปริมาณเพิ่มขึ้นจากสาเหตุ ขอขึ้นเงินเดือน เงินโบนัส สวัสดิการ สั่งเฝ้าระวังกิจการและพื้นที่กลุ่มเสี่ยง พร้อมลงพื้นที่ยุติโดยเร็ว ย้ำนายจ้าง-ลูกจ้าง ยึดหลักเจรจาด้วยเหตุผล
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากสถานการณ์การแพร่ระบาดของเชื้อไวรัส Covid-19 ส่งผลกระทบต่อภาคอุตสาหกรรมและการบริการโดยเฉพาะด้านการท่องเที่ยว ทำให้ปริมาณยอดสั่งซื้อและการใช้บริการลดลงสถานประกอบกิจการส่วนใหญ่ร้อยละ90 หรือมากกว่านั้นสูญเสียรายได้เป็นจำนวนมากซึ่งในช่วงปลายปีของทุกปีจะมีการเรียกร้องขอขึ้นเงินเดือน เงินโบนัสและสวัสดิการต่าง ๆ หากไม่เป็นที่พอใจต่อทั้งสองฝ่ายก็อาจก่อให้เกิดเป็นข้อพิพาทแรงงานได้ จึงได้สั่งการให้กรมสวัสดิการและคุ้มครองแรงงานจับตาเฝ้าระวังปัญหาข้อพิพาทแรงงานดังกล่าว โดยเฉพาะอย่างยิ่งสถานประกอบกิจการประเภทผลิตชิ้นส่วนและอุปกรณ์ประกอบยานยนต์และเครื่องยนต์ สถานประกอบกิจการประเภทโรงแรมและการท่องเที่ยว นอกจากนี้ยังต้องเฝ้าระวังในเขตพื้นที่ ระยอง ชลบุรี สมุทรปราการ ฉะเชิงเทรา กรุงเทพมหานคร ปราจีนบุรี พระนครศรีอยุธยาและปทุมธานี เนื่องจากพบว่ามีข้อเรียกร้องมากตามลำดับในช่วง ๒ เดือนที่ผ่านมา หากพบว่ามีสัญญาณที่อาจก่อให้เกิดข้อพิพาทแรงงานให้เร่งส่งเจ้าหน้าที่เข้าไปทำความเข้าใจและช่วยไกล่เกลี่ยให้ได้ข้อยุติในพื้นที่โดยเร็วที่สุด
ด้าน นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวเพิ่มเติมว่า เพื่อป้องกันไม่ให้เกิดปัญหาข้อพิพาทแรงงาน ขอฝากเตือนนายจ้าง ลูกจ้างให้เจรจากันด้วยเหตุผล ยึดหลักแรงงานสัมพันธ์แบบหุ้นส่วน นายจ้างควรชี้แจงข้อเท็จจริงถึงผลประกอบกิจการที่ผ่านมา เพื่อทำความเข้าใจกับลูกจ้างอย่างตรงไปตรงมาโดยยึดหลักสุจริตใจ และขอให้ทั้งสองฝ่ายคำนึงถึงสิทธิ หน้าที่ภายใต้กรอบของกฎหมายและการอยู่ร่วมกันอย่างสันติสุข ทั้งนี้ จากการเก็บข้อมูลสถานการณ์ด้านแรงงานสัมพันธ์ ตั้งแต่วันที่ 1 ตุลาคม – 1 ธันวาคม 2563 พบว่า มีการยื่นข้อเรียกร้อง ข้อพิพาทแรงงาน และข้อขัดแย้ง ในเรื่องของเงินโบนัส การขึ้นเงินเดือนและสวัสดิการด้านต่างๆ ตามลำดับ โดยมีการยื่นข้อเรียกร้อง 192 แห่ง ลูกจ้างที่เกี่ยวข้อง 134,964 คน ยุติแล้ว 35 แห่ง จังหวัดระยองยื่นข้อเรียกร้องมากที่สุดถึง 58 แห่ง ลูกจ้างเกี่ยวข้อง 40,842 คน รองลงมาคือจังหวัดชลบุรี 53 แห่ง ลูกจ้างเกี่ยวข้อง 27,303 คน มีข้อพิพาทแรงงานเกิดขึ้น 20 แห่ง ลูกจ้างเกี่ยวข้อง 9,722 คน ยุติแล้ว 10 แห่ง และเมื่อแยกเป็นรายจังหวัด พบว่า จังหวัดที่เกิดเป็นข้อพิพาทแรงงานมากที่สุดคือจังหวัดระยอง รองลงมาคือ กรุงเทพฯ และชลบุรี มีลูกจ้างเกี่ยวข้อง 2,825 คน 1,592 คน และ 1,715 คน ตามลำดับ สำหรับข้อขัดแย้งมีจำนวน 13 แห่ง ลูกจ้างเกี่ยวข้อง 10,374 คน ยุติแล้ว 12 แห่ง ส่วนใหญ่เกิดขึ้นในจังหวัดฉะเชิงเทรา ปทุมธานี และสระบุรี ทั้งนี้ มีการจดทะเบียนข้อตกลงเกี่ยวกับสภาพการจ้าง ทั้งหมด 45 แห่ง ลูกจ้างได้รับสิทธิประโยชน์เป็นเงินจำนวน 2,481.35 ล้านบาท.
วันศุกร์ที่ 4 ธันวาคม 2563
ผู้ช่วยรมว.วธ.เป็นประธานแถลงข่าวการจัดโครงการเผยแพร่ศิลปวัฒนธรรมทั่วทิศแผ่นดินไทย
ผู้ช่วยรมว.วธ.เป็นประธานแถลงข่าวการจัดโครงการเผยแพร่ศิลปวัฒนธรรมทั่วทิศแผ่นดินไทย
วันศุกร์ที่ 4 ธันวาคม 2563
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 27 พฤศจิกายน - 3 ธันวาคม 2563
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 27 พฤศจิกายน - 3 ธันวาคม 2563 พบการกระทำผิด จำนวน 385 คดี คิดเป็นเงินค่าปรับ 11.37 ล้านบาท
นายณัฐกร อุเทนสุต ผู้อำนวยการสำนักแผนภาษี รักษาการในตำแหน่งที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 27 พฤศจิกายน - 3 ธันวาคม 2563) พบว่ามีการกระทำผิด จำนวน 385 คดี คิดเป็นเงินค่าปรับ 11.37 ล้านบาท โดยแยกเป็น สุรา จำนวน 210 คดี ค่าปรับ 1.94 ล้านบาท ยาสูบ จำนวน 100 คดี ค่าปรับ 2.82 ล้านบาท ไพ่ จำนวน 4 คดี ค่าปรับ 0.02 ล้านบาท น้ำมันและผลิตภัณฑ์น้ำมัน จำนวน 21 คดี ค่าปรับ 5.19 ล้านบาท น้ำหอม จำนวน 2 คดี ค่าปรับ 0.18 ล้านบาท รถจักรยานยนต์ จำนวน 41 คดี ค่าปรับ 0.98 ล้านบาท และสินค้าอื่น ๆ จำนวน 7 คดี ค่าปรับ 0.24 ล้านบาท โดยมีของกลางแยกเป็นน้ำสุรา จำนวน 957.620 ลิตร ยาสูบ จำนวน 11,890 ซอง ไพ่ จำนวน 48 สำรับ น้ำมันและผลิตภัณฑ์น้ำมัน จำนวน 178,755.000 ลิตร น้ำหอม จำนวน 380 ขวด รถจักรยานยนต์ จำนวน 58 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 3 ธันวาคม 2563 พบว่ามีการกระทำผิด จำนวน 5,071 คดี คิดเป็นเงินค่าปรับ 97.84 ล้านบาท โดยแยกเป็น สุรา จำนวน 2,826 คดี ค่าปรับ 27.54 ล้านบาท ยาสูบ จำนวน 1,594 คดี ค่าปรับ 37.50 ล้านบาท ไพ่ จำนวน 133 คดี ค่าปรับ 1.38 ล้านบาท น้ำมันและผลิตภัณฑ์น้ำมัน จำนวน 163 คดี ค่าปรับ 12.48 ล้านบาท น้ำหอม จำนวน 22 คดี ค่าปรับ 0.85 ล้านบาท รถจักรยานยนต์ จำนวน 228 คดี ค่าปรับ จำนวน 6.00 ล้านบาท และสินค้าอื่น ๆ จำนวน 105 คดี ค่าปรับ 12.09 ล้านบาท โดยมีของกลางแยกเป็นน้ำสุรา จำนวน 78,381.500 ลิตร ยาสูบ จำนวน 133,589 ซอง ไพ่ จำนวน 9,014 สำรับ น้ำมันและผลิตภัณฑ์น้ำมัน จำนวน 406,0772.000 ลิตร น้ำหอม จำนวน 58,361 ขวด รถจักรยานยนต์ จำนวน 317 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนำจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/37-2564/604-2564-27-3-2563-60
วันศุกร์ที่ 4 ธันวาคม 2563
มาตรการรองรับปัญหาภัยแล้ง ปี 2564
วันศุกร์ที่ 4 ธันวาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลให้ความสำคัญกับการบริหารจัดการทรัพยากรน้ำอย่างเป็นระบบ เพื่อป้องกันและบรรเทาปัญหาภัยแล้งในอนาคต โดยมอบหมายให้หน่วยงานที่เกี่ยวข้องเตรียมพร้อมมาตรการรับภัยแล้ง ปี 2564 ประกอบด้วย เร่งเก็บกักน้ำก่อนหมดฝน /จัดหาแหล่งสำรองน้ำดิบ ปฏิบัติการเติมน้ำในพื้นที่เกษตรและที่เสี่ยงขาดแคลนน้ำ /กำหนดจัดสรรน้ำฤดูแล้งไม่ให้เกิดผลกระทบต่อการอุปโภค-บริโภค จัดทำทะเบียนผู้ใช้น้ำ วางแผนเพาะปลูกพืชฤดูแล้ง เฝ้าระวังคุณภาพน้ำในแม่น้ำสายหลัก สายรอง /ส่งเสริมให้ภาคอุตสาหกรรมจัดการน้ำตามหลัก 3R คือ ลดใช้ ใช้ซ้ำ และนำกลับมาใช้ใหม่ รวมถึงสร้างการรับรู้สถานการณ์น้ำ ให้ทุกภาคส่วนเข้าใจและร่วมมือใช้น้ำอย่างประหยัดตามแผนที่วางไว้
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี